Car of the Year, joka on edelleen maailman arvostetuin Vuoden Auto -valinta, on ollut tarjolla vuodesta 1964 alkaen. Sillä on ylivoimaisesti pisin historia kaikista eri autovalinnoista. Neljä vuotta sitten aikataulu pistettiin uusiksi ja COTY aloitti yhteistyön Geneven autonäyttelyn kanssa. Nyt oli viides kerta, kun media kokoontui jo näyttelyä edeltävänä iltapäivänä kuulemaan, minkä auton 22 maata edustavat 58 tuomaria ovat nostaneet tärkeimmäksi uutuudeksi.COTY:n presidentti, ruotsalainen Håkan Matsonhttp://www.is.fi/haku/?search-term=H%C3%A5kan%20Matson, muistutti valinnan ainutlaatuisuudesta. Kaikki tuomarien antamat pisteet ovat jokaisen nähtävillä. Ja mikä tärkeintä, äänestyksen järjestäjinä on seitsemän autoalan lehteä, eikä yhteistyökumppaneina ole ainuttakaan autoalalla vaikuttavaa yhtiötä.
Opelin pääjohtaja Karl-Thomas Neumann http://www.is.fi/haku/?search-term=Karl-Thomas%20Neumannotti palkinnon vastaan COTY:n presidentti Håkan Matsonilta. Neumann oli innostunut Astran saamasta kunniasta ja hän kiitti kaikkia uuden automallin kehittäneitä työntekijöitään:– Aloitimme uuden Astran kehitystyön sananmukaisesti puhtaalta paperilta. Kyseenalaistimme kaiken ja etsimme uusia ratkaisuja, joita asiakkaamme odottavat. Työmme on palkittu tämän palkinnon myötä, minkä lisäksi meillä on jo yli 130 000 Astran tilausta.